ম্যাজিক কাইটো
ম্যাজিক কাইটো (জাপানি: まじっく快斗, হেপবার্ন: Majikku Kaito) হলো গোশো আওয়ামা রচিত ও চিত্রিত একটি জাপানি মাঙ্গা। এটি জুন ১৯৮৭-এ শোগাকুকানের সাপ্তাহিক শৌনেন সানডে-এ প্রথম প্রকাশিত হয়। গল্পটি কাইটো কিড নামক একটি ভদ্রলোক চোরকে নিয়ে। আওয়ামা ১৯৮৮ সালে এর প্রথম দুটো ট্যাঙ্কোবন খণ্ড প্রকাশের পর বিরতি নেন, এবং মাঝেমধ্যে এর নতুন অধ্যায়গুলো তৈরি করেন; তৃতীয় খণ্ডটি ১৯৯৪ সালে, ও পঞ্চমটি ২০১৭ সালে প্রকাশিত হয়। কাইটো কিড ও ম্যাজিক কাইটো-এর অন্যান্য চরিত্রগুলোকে মাঝেমধ্যে অ্যানিমেতে রূপান্তরিত আওয়ামার আরেকটি মাঙ্গা ধারাবাহিক ডিটেকটিভ কোনান-এ দেখা যায়। ধারাবাহিকটির উপর ভিত্তি করে ১২টি অ্যানিমেটেড টেলিভিশন বিশেষ টিএমএস এন্টারটেইনমেন্ট তৈরি করেছে যা ২০১০ থেকে ২০১২ এর মধ্যে প্রচারিত হয়েছে। ম্যাজিক কাইটো ১৪১২ শিরোনামের একটি ২৪-পর্বের অ্যানিমে ধারাবাহিক এ-১ পিকচার্স দ্বারা প্রযোজিত হয় যা অক্টোবর ২০১৪ থেকে মার্চ ২০১৫ পর্যন্ত প্রচারিত হয়েছিল।